เกษตรจังหวัดแม่ฮ่องสอน แนะเกษตรกรหมั่นสำรวจแปลง ป้องกันการระบาดของแมลงวันทองพริก
สำนักงานเกษตรจังหวัดแม่ฮ่องสอน กรมส่งเสริมการเกษตร แจ้งเตือน การระบาดของแมลงวันทองพริก โดยระบุว่า แมลงวันทองพริก (solanum fruit fly) ตัวเต็มวัยวางไข้ในระยะพริกใกล้เปลี่ยนสีไปจนกระทั่งผลสุกหนอนกัดกินชอนไซอยู่ในผล ทำให้ผลพริกเน่า ร่วงหล่น เมื่อหนอนโตเต็มที่จะเจาะออกมาเข้าดักแด้ในดิน พบการเข้าทำลายตลอดช่วงระยะการเก็บเกี่ยว ตั้งแต่ระยะเข้าสีจนถึงพริกสุก ซึ่งเข้าทำลายสูงในพริกชุดแรก(พริกเม็ดง่าม)สำนักงานเกษตรจังหวัดแม่ฮ่องสอน ได้แนะนำแนวทางป้องกัน แมลงวันทองพริกระบาดคือหมั่นเก็บผลพริกที่ถูกแมลงวันผลไม้เข้าทำลายและร่วงหล่นในแปลงปลูกนำไปเผาทำลาย, ใช้เหยื่อพิษโปรตีนอินไวท์ ฉีดพ่นประมาณ 2 สัปดาห์ ก่อนผลพริกเข้าสี โดยพ่นเป็นจุดทุกต้นรอบแปลง และพ่นเป็นแถวต้นละจุดห่างกันแถวละ 5 เมตร ทุกสัปดาห์, ใช้น้ำมันปีโตรเลียมพ่นทุกสัปดาห์, พ่นด้วยสารฆ่าแมลงทุกสัปดาห์, เมื่อพริกเริ่มติดผล พ่นเหยื่อพิษโปรตีนเป็นจุดทุกต้นรอบแปลงและพ่นเป็นแถวต้นละจุด ห่างกันแถวละ 5 เมตร พ่นทุกสัปดาห์ หรือเทเหยื่อพิษโปรตีนใส่ในกับดักดัดแปลง เช่น ขวดพลาสติกเจาะช่องให้แมลงสามารถบินเข้ากับดักได้ และติดตั้งกับดักสูงจากพื้นดิน 15 เซนติเมตร รอบแปลงปลูกสามารถขอคำแนะนำในการป้องกันกำจัด ได้ที่ศูนย์จัดการศัตรูพืชชุมชน (ศจช.) สำนักงานเกษตรอำเภอทุกอำเภอ และกลุ่มอารักขาพืช สำนักงานเกษตรจังหวัดแม่ฮ่องสอน โทร.053-611044#สำนักข่าวกรมประชาสัมพันธ์ #NNT #ILOVETHAILAND